Sport – Sonop
Sonop is ‘n koshuis met slegs 160 huislede en moet jaar na jaar kompeteer teen ander koshuise wat minstens dubbel ons getalle het, daarom is deelname, veelsydigheid en ondersteuning vir ons baie belangrik. Sonop bied vir elke huislid ‘n waardevolle geleentheid om aan ‘n wye verskeidenheid sportsoorte (insluitend Rugby, Krieket, Hokkie, Sokker, Basketbal, Muurbal, Tennis, Vlugbal, Swem, Atletiek en selfs Netbal) deel te neem.
Sonop is ook die enigste mans koshuis in die land wat kan spog met sy eie tennisbaan, muurbalbaan, krieketnette en gimnasium. Hierdie fasiliteite is heeldag beskikbaar vir Sonoppers om te gebruik.
Ons streef daarna om ‘n gesonde gees te skep deur om saam aan aktiwiteite deel te neem as Sonoppers, daarom het ons ook ‘n klomp interne sportbyeenkomste wat plaasvind om die gees in die koshuis lekker hoog te hou. Ons het elke eksamen ‘n interne vlugbal liga wat baie kompeterend is, daar word gereeld verskillende sportsoorte beoefen in ons verskillende streke wat strek van parkie krieket tot lekker touch rugby.